text: Tvillingebror må ikke spille 
  05 oktober 2011 kl. 09.52
  Ribe Esbjerg HHs Søren Olsen, hvis tvillingebror døde under en håndboldkamp for nylig, har fået spilleforbud.
  - Han skal gennem en række grundige tests i den kommende tid. Først når det er overstået, må han begynde igen, siger sportschef Sune Agerschou fra Ribe-Esbjerg HH til jv.dk.
  
  Blodprop
  Søren Olsens tvillingebror, Lars Olsen, døde under en kamp af en blodprop i hjertet. En obduktion har fastslået, at blodproppen under alle omstændigheder ville have ramt den blot 23-årige håndboldspiller på et tidspunkt.
  